
KA JINGPYNTHYMMAI IA Kl RUKOM 
KHASI 


Ka jingshisha ka long ba kano kano ka rukom 
pyrkhat thymmai, la ka long ha ka Hang ka niam ka 
i ukoin, ka saifi hima sima, ka rukom ka dustur lane kano 
kano kawei pat ka bynta ha ka imlang saldang, kam long 
kaba baroh u paid bah jong kano kano ka kynhun-bynriew 
un shu ngeit bad pdiang lut khoit ia kaei ba kata ka 
jingpyrkhat thymmai ka pynmih bad pynphriang. Tc 
kumta, lad a pynlong ia ka jingpynshai paidbah bad ka 
jingtwad jingmut ha ka rukom ba kane ka pyrkhat 
thymmai ka donkam, ngin shem ba don lai jait ki jing- 
ngeit : — Ka kynhun banyngkong kan ngeit skhem ba 
ka rukom ba la ju don ka long ka babha bar! ki jingsitiew 
baroh ki mih na ka daw ba ngi hi ki longmynta ngim bud 
shuh ia ka ; ka ba-ar kan dcm ka mon sha ka rukom kaba 
don hapdeng ki AVar, katba ka .balai pat kan pynpaw la 
ka jingngeit skhem ba ka jingsniew baroh ka mih namar 
ki jingkylla ha ka trei ka ktah, ka niam ka rukom bad 
ka imlang ka sahlang ki khang lad ia ngi ban bud ia 
la ka rukom bad ki pynbaji ruh ia ka nongrim ba la 
buh ryntih da ki Longshuwa Manshuwa. 

Haba ka saifi-pyrkhat shaphang ki dustur bad rukom 
ka iapher, hato ngin shu iehnoh kumto bad ai lad ia 
ki khun U Hynfiiew Trep ban Ich ha la ka mon ka mon 
khlem aifi khlem kanun mo ? Horkit hordang, ngim dei 
keif) ban leh kumta ; hynrei ngin pynbiang ia ka aifi ha 
kata ka rukom ba ki khun ka ri kin ioh ban jied ia kaei 
ba ki mon bad ki sngewbit sngewbiang. Namar kata, ka 
kamram mardor jong kane ka pateng mynta ka long ba 
ki rangdajied ryngkat bad ki riewnang ki riewtip, ki 
khraw-pyrkhat, ki prohjabieng, ki riewaift bad ki stad 
ka ioh ka kot ( economists ) kin iamir lang ki jingmut 
jingpyrkhat bad kin iathaw aift noh syndon halor ka 
dustur iohpateng. 

Shuwa ban ai jingmut halor kane ka jingsaifidur 
thymmai ngin iaphai khyndiat sha ka dustur i oh paten g 
kaba don ha ka ri shuwa ka snem 1918. Ka jirigthoh 
shaphaiig ka dustur iohpateng ha ka kot, “ka Riti Jong 
ka Ri Laiphcw Syiem” ka ong : — 

“Lada ki iadon bun ki khun kynthei, lait na ki 
khyndew ki shyiap, ki lynnong Jyrigwat, ki kamai khyn- 
raw, ki kynja ing tymmcn bad na kiei kioi kiban sah 
nongtymmin, kita ki khun kynthri ki lah ban iabynta 
marbiang bad iarah iarong sha lade lade. 

Ia ka jingmih na ki khyndew ki shyiap, lynnong-lyng- 
wat, kin iabam lang para khun kynthei mar ryngkat, tang 
ba kin da bull bynta ne da ai tam shibynta ia ka nongri 
ing khnang ban sop ban sumar ia ka ingseng ne ingkhatduh 
ne Ingtymnien, katba dei” - 1 

Nangta U P.R.T Gurdon pat u thoh : “Ka rukom 
hapdeng ki Khasi ka long ba ka khun khatduh ka bat ia 
ka niam. Dei ka jong ka, namarkata, ka bynta ka babun 
tam na ka spah jong ka ing, naba ka dei ka kamram jong 
ka ban pyndep ia ka jinglehniam ha ing ha sem bad ban 
pynhun pynsngewbha ia ki thawlang ka longing longsem. 
(The rule amongst the Khasis is that the youngest daughter 
holds the religion, “ka bat ka niam”. Here is, therefore, 
the largest share of the family property, because it is she 
whose duty it is to perform the family ceremonies, and 
profitiate the family ancestors.)” 2 

Ka jingshem u K. Kantlie ia ka jingiadei ka dustur 
iohpateng bad ka khatduh ka long : “Ka khadduh ka 
long ka nongbat ia ka spah bad ka jingdon jingem jong ka 
lng, ym ka nongiohpateng bapaka ha ka jingmut ba la 
tip ha kiwei pat ki rukom pyniaid jong ka aifi, hynrei ka 
nongiohpateng kaba don hapoh u pud. Kino kino kiba na 
ka Ing kibym lah ban kamai ia lade bad kibym don khur. 
ban bsa ia ki ki don ka hok ban ioh bam ioh dih ha ka 
Ingkhadduh. (Ka Khadduh is the custodian of the family 
property, not the full heir in the sense known to other 

systems of law, but a limited heir, Members of the family 
who are unable to earn for themselves and have no 
children to earn for them have the right of being fed at 
the Tng-khadduh)” — 2 

Na kitei ki jingthoh haneng ngi iohi shai ba hyndai, 
ia ka dustur iohpateng la seng, la pynieng bad pynskhem ha 
kanongrim jong ka ioh lea lcot (economics) bad ka niam ka 
rukom ; bai ba ka khatduh ka dei tang ka nongbat ia ka 
s pah jong ka ting bad ym ka nongiohpoteng ba longtrai . 
Hynrei ha ka snem 1918 ka Sorkar Phareng ka la pynia- 
khlad ia ka dustur iohpateng na ka niam, bad ka la 
pynlong aifi ruh ba ka khatduh ka dei ka nongiohpateng 
ba longtrai ha kajaka ka nongbat ia ka spah jong ka ing. 
“Ha ka 1918 ka Sorkar ka la rai ba ia kiba kylla 
Khristan dei ban shah ban iohpateng ia ka nongtymmen 
nongsan, namar ka khanapateng ha ri Khasi bad Jaiiitia 
kam shah ia ki tngshari Phareng ban pynjari ia ka rukom 
kaban khang nob ia u ne ka briew na ka jingiohpateng 

tang na ka daw ka jingkylla niam — Kumta 

ia ka spah bad ka jingdon jingem la pyniakhlad 
bak na ka niam bad ia ka khadduh, ka nongbat spah, 
la niew bad khein noh kum ka trai jong ka jingdon jingem. 
(In 1918 the Government ruled that Christian converts 
should be allowed to inherit the ancestral property, for 
tradition in the Khasi and Jaintia Hills would not allow 
British Courts to enforce a custom which exclude any 
person from inheritance merely by reason of his or her 

charge of religion .Property 

is thus divourccd from religion and the Ka Khadduh, the 
custodian of the property, is regarded as the owner of the 
property.)” — 3 

Ngi iohi te, namarkata, ba ka dustur iohpateng jong 
ngi ka la ju kylla bad ki jingthoh shaphang ka rukom 
iohpateng da U Dr. H. Lyngdoh bad U Rabon Singh ki 
iapher shibun na kaei kaba la ong haneng. Hynrei ki 
jingthoh jong ki, ki iadei bad ka rukom ba la pynjari da 
ka Sorkar Phareng ha ka snem 1918 bad kaoa taa ngi 

mynta ngi iatip paidbah baroh ; kata, ba ka khatduh ka 
long ka nongiohpateng ia ka spah ka phew bad ka nong- 
tymmen nongsan. Samar ka jingkylla ka juk bad ka 
rukom im , ngi khot mynta ia hi lyngwiar pyrkhat baroh ban 
iapyrkhat bad saindur ihymmai biang ia ka dustur iohpattng; 
kumta ba ka khih ka khan, ka khaii pateng bad ka spah ka 
phew kin neh piUng la piling bad kj jaitbynriew ruh kan 
kit tc irat ha ka ioh ka kot . 


Ngi buh hangne ia ki symboh pyrkhat bad ki jingai 
jingmut ba ki parakher paramer kin ioh ban iapyrkhat 
sani, kumta ba ka jingpynthynimai ia ka dustur ioh pateng 
kan long shisha kaba Jah ban ieng skhem bad kaba 
lah ruh ban iada bad ialeh pyrshah ia ka jingma kaba 
wan na kiba nabar- 


Ngi la pule ha ka Synrap I, ba ki Longshuwa Man- 
shuwa jong ngi ki la seng bad saifidur ia ka dustur ioh- 
pateng ha u sai pyrkhat jong ka ioh ka kot (economic 
concept) ; bad kumta ym shym la don ka jingphiah 
tukra ia ka spah ka phew, ka khyndew ka shyiap bad 
ka jingdon jingem haduh ban da pyntlot bor ia ka 
spah hiarpateng jong ka ing. To kumta ba kane ka 
jmgsaiAdur kan long ka babiang nongrim, ka baskhem 
bad kaba lah ruh ban ialeh pyrshah ia kiba nabar, 
ka la dei ka por ban pli noh ia ki Mawkhrum, ki 
Khnong bad ki Rijied jong ka dustur ioh pateng ha ka 
rukom kumba ialong lem kiwei pat ki jaitbynriew ha 
kylleng ka pyrthei. Ba kane ka Hang, wat la ngi sngew - 
dei ba ka jingbynta long ia ka spah hiarpateng ha baroh 
hi khun jong ka Ing ka long kaba da bha eh ; pynban ha 
ka jingshieha, kane ka rukom ka pynpait pynpra bad ka 
pynrit ia ka bor jong ka spah , bad kumta ham 
donbor ban iada bad kam lah ruh ban ieng ialeh pyrshah 
ia ki jingma kiba la don lypa bad ki ban nangwan bsuh 
ruh Ur shi ter ha ka imlang sahlang ki khun u Bynnisw 
Trep shityllup ka ri. 

Naba ka jingpynrung bad jingpyntian jubor ia kano 
kano ka rukom thymmai kam wallam jingbha ei ei rub, 
te kurata ban lait na ki jingwit jingwa bad ki kynrum 
kynram balaiphew jait, kan bha shibun ba ka jingpyn* 
trei-kam ia kane ka dustur thymmai da baroh ki para- 
kher paramer kiba mon bad ngeit ha ka kan long noh 
naduh kane ka pateng ba dang khie ; kata, haba baroh 
ki khun ki dang shong ing. Hynrei ha kito kiba la 
shongkurim bad kiba la dep iabynta, kan neh hi kumto 
bad kan sdang pat naduh ka pateng ki khun jong ki. 
Halor kajingshisha ba ka dustur jong ngi ka long ka 
babha, bad khlem da pyntwa bad pynkhyllem ruh ia 
ka nongrim jong ka dustur iohpateng ba la seng da u 
Longshuwa Manshuwa ; bad da kaba pli thymmai noh 
ia ki paia ha ka rukom kaba lah ban pynieng rasong 
biang ia ka jaitbynriew bad ban iaryngkat tyrpeng ruh 
bad kiwei pat ki kynja bynriew, ka jingsaifidur thymmai 
ia ka dustur iohpateng kan long ne iasyriem ha kane 
ka rukom : — 

1. Ka jinghiarpateng ka kam kajam, ka spah ka phew 
bad ka khyndew ka shyiap kan long na U kpa sha ki khun 
shynrang. Kane kan ai nongrim ia u shynrang Khasi, bad 
kan pynlong ruh ia u uba tip ia ka duh ka ioh> ka kyn* 
shew ka kyndiap bad kan aibor ai mynsiem ia u ban ia- 
kynjoh shaphrang kumba long kiwei pat ki kynja-bynriew 
kiba ker sawdong ia u. 

2. Naba ngi ki Khasi ngim ju don kata ka joint 
family system, te kumta ka jingmihpli u khun nyngkong 
ha ka jaka ka khun khatduh kan ialam sha ka rukom 
jong ka join family system, bad kan pynmih bun ki 
jingwit jingwa bad ki kynrum kynram ha ka shong ka 
sah, ka bam ka dih bad ka kamai kajih. Te na ka 
bynta kajingbeit jingryntih ha kaba pyniaid ia ka Ing 
ka sem, u khun khatduh un shimti ia ka Ing ka sem 
ba d un shong un sah, un trei un ktah bad un kamai 
kajih bad la ki kmie ki kpa. Hynrei lada na kano kano 
ka daw ka bym lah shuh ban kiar bad u khun khatduh 
um lah ban shimti ia la ka bynta, u hynmen u barit 

tam un shim ia ka jaka jong u bad un don ka hok 
kaba dei ka jong u khatduh. Ha leant ka rukam lean duh 
ka jingshimti u pyrtakurim ia ka kam jong u kthaw, lean 
jak a oh ka kamai kaba tang shikhmat nt ahipateng nopdtng 
a khun u Khasi ; hynrei ka kam ka jam kan heh 
kan iar, kan roi kan pa bad kan iaineh ruh pateng la 
pateng kumba ka long ha kito ki jaitbynriew kiba don 
ka rukom hiarpateng sha kalian g shyntang. 

3. Ha ka rukom Khasi, ki khun kiba la shongku* 
rim bad la ioh la ki khun ki kti kim ju iashet 
lang shuh ha ujuh u khiewja, hynrei ki iashong iasah 
bad ia kamai kajih ha la ka jong ka jong. Naba kumta 
uwei pa uwei u khun milling, un ioh la ka bynta na la 
ing ha ka por ba u leit seng leit dang ia la ka ing ka 
sem ban kit ia ka lyngkor ka jingbsa ia la khun ki 
tnga. Kane ka rukom kan pynlong ia baroh ki khun 
rangbah ban sngewtrai ia ka spah jong ka Ingkmie ; 
bad ha ka por ba ki dang shong ha ing, kan ai mynsiem 
ia ki ban iatrei iaktah minot bad iakynshew kyndiap 
ha kaba tei bad kaba pynheh pyniar ia ka kam ka 
jam, ka kamai kajih bad ka spah ka phew jong ka 
ingkmie Ingkpa. Kan pynlong ruh ia ki kiba pyrkhat 
na ka bynta ka jingim hadien ha bud, bad u rangbah 
un ioh la ka bor bad iktiar na la ka umsyep hi ha ka 
por ba u seng ia ka ing ka sem la jong. 

4. Haba u kpa um lah lane um donbor shuh ban 
pyniaid ia ka kam ka jam, dei u khun rangbah duh 
uban shimti haka jaka jong u. Haba u khun nyngkong 
u la leit Ingbriew, u ba-ar un shim ia ka jaka jong u 
bad kan long kumta ter ter haduh ban da poi ha u khun 
khatduh. Hynrei wat ynda ki la don la ki kbun ki 
tnga rnh, kishipara ki dei ban ialum ialang ha kaba 
iaphylliew jingmut bad iapyrkhat na ka bynta kajingneh 
bad ka jiagkiew shaphrang ka spah nongmei nongpa. 

5. Lada ka jingdon jingem ka long ka babun, ka 
jingiasam ia ka spah hiarpateng kan long marbiang 
hapdeng ki khun shynrang. Ka Ing ka sem ryngkat 

bad ki tiar Ing ki tiar $em bad ki jingbuh jingsat kin 
sah bad u nongshimti ia ka ing, la u dei u khatduh lane 
u nongmihpli ha ka jaka jong u. 

6. Lada ka jingdon jingem ka khyndiat eh haduh 
bym ilong shuh ban iasam, bad lad a iasam tub kan 
long baishun noh lane kan pynpra bad pynduh pyndani 
ia ka maiti ki kmie ki kpa ; bad lada khlem iabynta 
pat ka biang ban long ka bor kamai kajih ban pyndap 
ham pyndap dih tang ia kawei ka ing, kata baiohkan 
sah bad u khun khatdub lane u hyninen u barit tain 
uba shiinti ia ka ing ka sem. Lada ki kmie ki kpa ki 
iehnob tang kawei ka ing ryngkal bad ka dukan kaba 
long ka tyllong kamai ia ka mg ka scm jong ki, bad 
lada ia kane yn iasam marbiang, te ka jingmih kan 
long ba ia kant ka ing b?d ka dukan la dei ban shu 
die duh noh bad ia ka pisa yn iasam mai biang Kane 
ka rukom iabynta kan pyntlot bad pynduh tynrai ia ka 
umsyep bad ka maiti jong ki kmie ki kpa, bad ka spah 
hiarpateng kan shu saphrot lehnohei ha ka rukom kuui 
ka baishun ne ka bairneng. 

7. Ki hynmcn ki para shynrang ki dei ban kurom 
bad niewkor id ki hynmen bad ki para kynthei ; bad 
namar ba ka jingbiang ha ka riam ka beit, ka kup ka 
sem bad ka jingieng jingkieng ia ki kynthei ka long ka 
burom ia ka ing hi baroh kawei, te kumta ka kamram 
jong ki kmie ki kpa bad baroh ki khun ka long ban 
pynbiang ia ki khun kynthei ha kane ka liang katba 
kot la ka bor kumba ju long ka rukom ka pyrthei ; 
bad kaei kaei kaba la pynthied ne pyndeng pynkieng 
kan long kamarkynti jong ki hi* 

8. Namar ba ka bor kamai kajih lane ka jingbsa 
khun bsa kti ka sbong ha u rang bah, te kumta lada don 
ka jingai bynta ha ki khun kynthei, kan long ne iasyriem 
ia ka jingiob kyitti ki khun shynrang ia la ka kamai nong- 
khynraw ha ki por mynshuwa. 



9. Ka Ingkhatduh — Kumba ju long ha ka dustur 
rim, te kumta ruh ka ingkhatduh ne ka Ingkmie ingkpa 
kan long ka jaka rieh ia kiba na ka ing kiba shorn shitom 
shijot ; bad kane baroh kan long ryngkat ka jingiabeit 
iamynjur lang bad ka jingiakit iabah tyrpeng lem da 
baroh ki khun rartgbah ka ing katkum ka jinglah bor jong 
ki. Kino kino kiba na ka ing kibym shym pyndep ia ka 
jingshongkha shongman lane ki kynrhoi kiba phet na ia 
u lok bad ki kiiun ki kri, kin shong kin sah ha ka ingkmie 
ingkpa. Kan long ruh ka jaka ha kaban ialum ialang bad 
iapyrkhat pyrdain ia baroh ki kam ing kam sem. 

10. Ha kano kano ka ing kaba don khun tang ki 
kynthei, ka rukom iohpateng kan long hi kum ha ka dus- 
tur rim kaba ha shuwa jong ka snem 1918. 

Namar ba kitei ki jingai jingmut haneng ki long tang 
katto katnc na ki mat ki bakongsan tarn kiba iadei bad ka 
dustur iohpateng, te kumta donkam ruh kajingpyikhat sha- 
phang ka jingpynhiaipateng ia ka spah jong kito kiba 
khlem shongkurim, ki shilok kibym don khun don kti 
bad kiwei kiwei de ki bynta kiba iadei bad ka dustur 
iohpateng jong ka jaitbynriew. 

Ka dei ka jingshisha ba u kpa u long u nongkamai 
uba bsa uba btiah ia la ki khun ki tnga. Kumta ngim ju 
kham shem koit ia u shynrang briew uba la don la ki 
khun ki kti ba un shong khlem kam khlem jam lane ba 
un shu long nongri khun bad nongap ing ; bad wat ha 
kito ki Ing kiba ki longkmie ki don la ka jingtrei jingktah 
kaba la biang bha ban bsa khun bsa kti ruh, u longkpa 
te u don hi la ka jingpynmih kamai kajih. 

Ngi ju iohi bad shem kynrei ba ka jingroi ka trei ka 
ktah bad ka spah ka phew ka shong ha u kpa bad ki 
khun shynrang ; hynrei namar ba ka jingbteng ia kata 
kam long ha ki khun rangbah bad ka leit pvnban aha u 
briew uba nabar, te ka jingrasong ka kam ka jam ka shu 
neh hajuh ne ka hiar arsut bad ka kyllon noh pynban. 
Haba shim kyllum ha u babun u balang, kane ka mih 

namar ba u shongkha urn don hu it don sap bad um lah 
bor ruh ban shiniti bad pyniaid ia ka karn jong u kthaw, 
kharrtam lei lei ha ki jait jingtrri kiba donkain ia ka 
jingtbit bad jingmlien kum, ka khai pateng, ka shoh ka 
thaw bad bun kiwci pat ki jingkhih jingkhan (businesses.) 

Ka dustur iolipateng kaba ngi iaiip paidbah mynta, 
ka long ba ka kliun khatduh ka dei ka nongiohpateng ia 
ka spah ka phew bad ka jingdon jingo in jong ki ktnie ki 
kpa ; ki hynrnen kynthei bad shynrang kim ioh ei ei. 
Wat la ki hyiur.cn kynthei kiin ioh byma cici, hynrei ngi 
ju iohi bunsien ba lada ki ioh lok da u bricw uba khraw 
ka kamai kajih fyngkat bad ka jingkiikhia, ki kham bit 
kham biang pynban ina ki ban ia ka khatduh. Kutnia 
ngi iohi ba ka shong eh ha u kpa kurnno ban bsa ia ki 
khun ki kti, ban kit ia ka khia ka shon bad ban pyndap 
pynbiang ia ka ing ka sein ; namaiknta, haba iapoikha ha 
ka niain Khasi, ka jingkicn pdiarig u Ksiang na ka liang 
kynthei ka long ha kane ka rukorn : — 

“Haoid keifi, la poi ma-phi u bahch u bahain, u 
kynrem u lyndan, u khraw -bor u khraw-tyrpeng, ka kamai 
te ka jongphi, ka kajih tc ka jongphi, ka iaid da rum ka 
jongphi, ka iaid da neng ka jongphi, ka wallain na ka 
diang ka jongphi, ka wanlam na kaiuon ka jongphi, ka 
lum ka fang ka jongnga, ka barit ha nga, kaba khraw ha 
nga, ngau bat ngan kynthup, ngan diangti ngan shimti, 
hei ha khmih nga kaba tlot, nga te kaba duna, ka ’ti-kamon 
kam biang, ka ’ti kadiang kam biang, ka shaniah te ha 
phi ka shakhien te ha phi, la bha la snicw, la iap la irn 

ban long u khun ban long u ksiew haba suk haba 

shitom ”— 4 

Namar ka jingkylla ha ka imlang ka sahlang, ka 
jingiakhleh ryngkat ruh bad ka jingkylla ha ka rukom 
trei ka rukom ktah, te ngim iohi shuh ba u shynrang 
Khasi un long uta u khraw-bor u khraw-tyrpeng lane u 
rangkhatar-bor jong ki por hyndai. Namar hangno te kan 
khlaifi ka tyrpeng, lada ka nongrim ha kaba u ieng ka 
la sator bad ka la sdang ruh ban twa ? Hato uta u rang- 

khatarbor um la dei mo ban shu long tang kum u masi 
samkhmut hapoh ka bor bad ka jingpyniaid jongno re ? 
Namarkata, ba u shynrang briew un long shisha u rang- 
khatar-bor u bakhraw bor khraw tyrpeng, te ka la dei 
keifi ka por mynta ban ai ia ka nongrim baskhem ba ki 
khun shyniang ka ri. Lymda kumta, kyrhai ki longkpa 
na kiwei pat ki jaka kin wan ban pah ban phon bad ban 
ther la ka buit ka bor ha kaba pyntroifi bad pynkhyllem 
ia ka spah jong ki kher ki mer, bad ki shynrang jong ngi 
pat kin shu sail ha lum kum ki sikyrtong khlem sem. 

Nalor b < » ka rukom hiar bad iohpateng jong ngi ka la 
shong syur bod eator lypa, ia ka jmgtip jong kiwei ki jait - 
bynriew ia kane ka rukom kabym % adei bad iahap shuh bad 
ka juk mynta pat 9 ka la nang pynkloi ia ka jingahong kynrong 
k% khun shynrang ka ri ; naba kumta ka )ingpynthymmai ta 
ka duaur iohpateng ka long kabym bit shuh ban dang 
buhUng. 

Hynrei ban shu pynkylla nadong shadong pat ka long 
kabym lah ban pdiang da baroh ; namarkata, ngi don- 
kam keifi ban don arty Hi ki aifi— kawei kan long ka rukom 
hiarpateng tang ska ka Hang kyntkai bad kawei pat tang aha 
ka hang shynrang . Baroh ki longkmie longkpa jong kane 
ka pateng kin jied hi da la ka jong ka mon kaba da 
sngevvthuh bad shemphang ruh, la kin sah hapoh ka dus- 
tur rim ne kin wan noh sha ka dustur thymmai. Na ka 
bynta hi jingpynbha bad jingpynihymmai baryntih , ka 
jingtip bad ka jingauk bun pyntreikrnm da baroh ki long - 
ing longetm hapoh ka ri, ka jingdon ka Ophia knbon 
b ih kyrteng ia kawei pa kawei ka ing—ba la bynta hapoh ka 
dmtur rim bad ka indur thymmai— -ha long ka tad kaba lah 
ban pyndep kloi ia ka jingpynthymmai . Ka jingdon ki ar 
tylli ki rukom iohpateng kiba da ithuh da ka aifi hapoh 
ka ri, kan ai lad bad iarap ia ki briew ban ianujor, ban 
thew ban woh bad ban jied kylluid mynsiem ia kata kaba 
ki sngewthuh bad ki iohi ha ka long kaba lah ban tei ia 
ka longbriew-manbriew, ka longspak lopgphew bad ka 
longkur longjait ha ka nongrim ka baskhem ; bad kaba 
lah ruh ban kyntiew ia ka jaitbynriew hi baroh kawei 

sha ka kyrdan kaban iaryngkat tyrpeng bad kiwei pat 
ki kynhun bynriew kiba ker sawdong ia ngi. Ha kane ka 
rukom ka jaitbynriew jong ngi, kanjied hi ia ka dustur 
ka bakhlain ha ka jaka ka dustur rim kaba la sator ; bad 
tang hapoh katto katne pateng, ki khun U Hynfiiew 
Tiep kin don tang kawei ka dusiur kaba kin ym shah 
ibeifi bad khfiiot beifi shuh ha u wanwir u wanhab bad 
u shongthap u shongbiang. 

Ka jingsngewthuh u babun u balang ka lah ban long 
ba dei ban don ruh ka aifi kaba ai lad ban iasam mar- 
biang ia ka spah hiaipateng ha baroh ki khun kynthei bad 
shynrang jong ka ing. Kane ka iukom, wat la ka long 
kaba sngewdei eh ha ka jingpeit bad jingbishar u luk u 
lak, hynrei ka pat ka don la ki jingduna kiban nang 
pyntlot bad pyntroiil ia ka spah jong ka ing ; bad kumta 
ka jaitbynriew hi baroh kawei kan ym lah ban ieng ialeh 
pyrshah ia kane ka jingkie bad jingrong ia ka spah na 
ka ri. Nalor ba kam donbor ban iada ia ka jingkit spah 
shabar ka li, kan don ruh ka jingeh ban iasam ia ka 
spah kabym lah ban rah ban rong kum ka khyndew ka 
shyiap, ka ing ka sem bad kiwei — namar haba la leit 
shongkha sha kawei pat ka shnong u shynrang um lah 
ban kit ia ka bri ka khyndew kaba u ioh bynta, kumta u 
dei ban shu die duh noh , bad lada ka kynthei ka leit 
bud ia u nongkamai shabar shnong , kam lah kein ban kit 
ia ka Ing shata, lait sa tang da kaba shu lied bad pynpra 
noh. Lada ka spah hiarpateng ka long ka barit, ka jing* 
iasam marbiang ha baroh ki khun kan pynlong baishun 
ne bairneng bad kan pynduh bor noh ia ka kamai ki ktnie 
ki kpa. Nalor kata, ngi iohi ruh ba ki babun hi ki khun 
u Hynfiiew trep kiba bat bad heh ha ka khai pateng bad 
kiwei pat ki jingkhih jingkhan, ki dei kito kiba pynhiar 
pateng tang sha ka liang kynthei ne shynrang* Namar** 
kata, ngim iohi ia ka jingpynhiarpateng marbiang ia ka 
spah bad jingdon jingem jong ki kmic ki kpa sha baroh 
ki khun kynthei bad shynrang, ba ka long ka rukom ka 
ban pynriewspah bad pynkhlain ia ka ri bad ka jaitbyn- 
riew ; hynrei ka long pynban kajingplie lad ia kiwei pat 
bair nang ioh kabu shuh shuh ha kaba lum bad kit noh 
ia ka spah jong ka ri. 

Naduh ka snem 1918, mynba ka Sorkar phareng ka 
la pynsniew ia ka dustur iohpateng U Khasi, ym shym la 
don jinglch ei ei shuh na ka iiang Nongsynshar ; bad wat 
badicn ka jingkyrsicw bad jingpynkhih U Rev.J. J. M. 
Nichols Roy, kaba la thew ban pynkhlaifi ia ka jaitbyn- 
riew da kaba ai ia ka jingioh pateng sha ka Hang shyn- 
rang ruh, ngim shym la iohi dak ei ei ba ka Sorkar ka la 
leh halor kane ka phang. 

Halor ka dustur iohpateng u khun Khasi, ka snem 
1979 kan long kum u mot ban iaisah jingkynmaw ha ki 
pateng pakit kiba hadien habud ; namar dei ha u Naitung 
jong kane ka snem ba U Bah B. Wanfiiang, U Chief 
Executive Member ka Distrik Konsil, Khasi Hills, u la 
khot ia ki riewkhmat ki Seng Bhalang ban ai jingmut 
halor ka rukom iohpateng na ka bynta ban shna aifi noh 
halor kane ka Hang. Nangta pat ha ka Dorbar Lyiur 
jong kane ka snem, ka Distrik Konsil ka la thung ia ka 
Komiti kaba kynthup khyndai ngut ki dkhot ban wad 
bniah bad ban pvnbiang ia ki kyndon kiba iadei bad ka 
jingpynlong aifi ia ka dustur iohpateng ; bad ha u Naitung 
jong kane ka snem hi, ki Seng Bhalang ki la pynmih sa 
ia kawei de ka Komiti kaba iadei bad kane kajuh hi 
ka phang. 

Kane ka long ka sien ka banyngkong eh ba ka 
Distrik Konsil ka la pyrshang ban leh ei ei halor ka rukom 
bad dustur ki khun u Hynfiiew Trep. Ka jingkhmih 
lynti, namarkata ka long ba ki riewstad riewshemphang, 
ki khraw-nia khraw jutang bad ki lyngwiar-pyrkhat jong 
kine ki Komiti ba la pynkup bor, kin sei bad shna ia 
ka dustur i ohpotenj ka bakhlain bad kaba lah ruh (an iada 
ini ka jinowan-shah kynthep ba aa bar ; bad ka baa poi bad 
mr shaduk ki kyndtmg kynshrot jong ka ri — nabs ka aifi 
iohpateng kabym tip bad kaba khlem pyntreikamda 
baroh ki khun ka ri, ka long kum ka jingphuh u syntiew u- 
ba jlop bad tlor noh shuwa ba un pynmih soh bad symbai. 

Kawei na ki dawbah ka jingkhlaiA jong ka jaitbyn* 
riew jong ngi ha ki por mynshuwa, ka dei namar ba ki 

Longshuwa Manshuwa ki la seng ia ka dustur iohpateng 
halor ka nongrim ka jingstad economics (ba la pyniasoh 
luh bad ka uiam ka rukom......,..); te kurnta ka aifi kaba 

pynneh ia ka nongxim ba la pynbiang u baiirn ka long 
kaba lah ban tei ia ka longspah longphew ki khun ka ri. 
Nangta pat, lada ngi kheifi bad Jiiew da shisha ia U 
Bah Joy kum u riewstad uba iohijngai, te kajingpyn- 
thymmai ia ka jingiohpateng ka doi ban long halor ka 
phang kaba u la mait lynti. 

Na ki lai jait ki rukomjong ki kliun ka ri Khasi- 
Jaintia : ka rukom hapdeng ki Pnar, ha kaba u kfii u 
bsa ia la ki pyrsa bad ka jingtrei kam ka hiarpateng na 
u kni sha ki pyrsakur, ka long ka tynrai ka jinghiar- 
pateng sha ka liang kynthci ; ka rukom Khasi, ha kaba 
u kpa u bsa ia la ki khun bad ka jinghiarpatcng ka 
kam ka jam jong u ka leit sha u pyrsakurim, ka long 
ka rukom kaba hapdeng jong ka jinghiarpatcng sha ka 
liang kyuthei bad ka liang shynrang ; bad ka rukorn ai 
byntajong ki War pat ka dei ka rukom kaba la pyn- 
khleh bad pyndait Iang ia ka rukom hiarpateng sha ka 
Jiang kynthci bad ka Jiang shynrang. Wat la ka kamai 
Ingkur ha ki thain Pnar ka dei ka rukom tynrai ba- 
nyngkong eh jong ngi, pynban ka jingiehnoh ki Pnar ia 
kane ka rukom bad ka jingbud jong ki ia ka rukom 
kamai Inglok ha ki thain ri Khasi, ka pyni bad sakhi 
ba ka rukomtymai jong ngi ka la don ha ka lynti ka 
jingkylla sha ka rukom ka dustur kaba don ha ka pyrthei 
baroh kawei ; te kumta ka jingpynmih ia ka rukom hiar- 
pateng sha ka liang shynrang pat, kan plie sa ia kawei 
pat ka phang kaban pynlong ia ki khun U Hynhiew 
Trep ban poi ha ka por babiang sha ka rukom kaba 
don ha kylleng sawdong ka pyrthei. 

Ka jinghiarpateng ka spah ka phew, ka kamai ka- 
jih bad ka jinghiarpateng ki khun ki ksiew ki long 
barabor sha kajuh ka liang— kata, shano ba ka jait ka 
hiarpateng ka spah ruh ka leit shata ; bad kumta ngi 
ahem ha ki kynhun bynriew kiba kheifi jait na u kpa 
ka spah ka phew ka leit sha ki khun shynrang, bad ha 

kito kiba kheifi jait na ka kinie pat ka spah ka hiar* 
pateng sha ki khun kynthei. Te na ka bynta ka jingbeit 
bad jingryntih ha ka imlang sahlang bad ka jingroi 
parum pareh ka jaitbynriew, ka jingkheifi jait ruh ka 
la dei ban long noh kum ha kiwei pat ki jaitbynriew. 
Kane kan iada ia ngi na ka jingduhjait bad jingdam 
kyrteng kaba mih na ka jingialongkha longman bad 
kito kiba ka rukom kheifi jait ka long na ka liang 
shynrang, 

Ha kane ka juk mynta, don ar tylli ki rukom kheifi jait 
hapdeng ka jahibynriew Khasi— Ka jingkheifi jait na ka 
liang kynthei kaba la ju don naduh barim bajah bad ka 
rukom kheifi jait na ka liang shynrang kaba la sdang 
naduh ka jingwan ki Phareng bad ka niam Khristan. 
Nalor kint k% ar rukom , mynta ka pateng lei lei la sdang mih 
bod par sa kawei pat ka rukom kheifi jait , ha kaba ki khun ki 
shim lang ia kajait jong ka kmie bad ka jong u kpa. 

Kane ka rukom kheifi jait lang na ka kmie bad na 
u kpa ka wan mih na ka jingiakhleh bad jingiatyngkhuh 
ki ar tylli ki rukom khein jait ha ka shongkha shongman, 
bad katto katne pat lyngba ka jingtynneng ia kito ki 
jaitbynriew kiba don ia kane ka rukom— namar kajing- 
don ka jait ka khong hapdeng kiwei pat ki jaitbynriew 
kaba la pyniasoh lang ar tylli ki jait ne wat haduh lai ruh, 
ka long kaba ngi shem kynrei bha. Ha kane ka rukom 
kheifi jait, lada u hynmen na ka jait Lyngdoh u poi 
shongkha ha kajait Blah, ki khun jong u kin long noh ki 
jait Lyngdoh - Blah lane Blah-Lyngdoh ; bad lada ka para 
kynthei ka ioh briew da u jait Blah uba na kawei pat ka ing, 
ki khun jong ka ruh kin shim ia kajait Lyngdoh-Bliah lane 
Blah-Lyngdoh. Te kumta ki khun bad ki pyrsa jong u 
ki ialong tang kawei ka jait ; kumjuh ruh, ki khun bad 
ki khunkha ka para jong u ki ialong ha kajuh ka jait ; 
namar kata, kane ka rukom ka pynduh noh ia ka jingiapher 
hapdeng u kur bad u kha . Namar ba ka sang ban iashong- 
kha shikur, te kumta ha ka pateng ka banyngkong ki khun 
kin shim ia kajait kaba kynthup ar tylli ki jait, ha ka 
pateng ka ba-ar kin shim ia kajait kaba don haduh saw 

tylli ki jait, bad ha ka patcng ka halai kin shim ia ka 
jait kaba khleh lang haduh phra tylli ki jait ki khong, 
kurnta ter shi ter haduli ban ym ngiam shuh ban thoh ia 
ka jait hadien ka kyrteng lane ym lab shuii ban kymnaw 
ia ka jait jong u brievv. 

Na kaei ba la tai haneng, ngi iuhi ba ka rukom shim 
jait lang na ka kmie bad u kpa ka ialam sha ka jingkul- 
mar ha ka kheifi kur kheifi jait bad ka khein kha kheifi 
man ; ka jait ruh kan nang jrong katba nang bun pateng 
bad ha kaba khatduh kan rat syndon ia ka mkoin kheifi 
jait. Ka imat, narnarkata, ba ka jiugbymdou ka rukom 
khein jait hapde;:g kiba bun ki kynhun-bynriew jong ka 
j i India bashathie ka dei na ka jingiakhleh, jingiatyng- 
khuh bad jingiashim kylliang rukom hapdeng ki jaitbyn- 
riew kiba kheifi jait na u kpa bad hiba kheifi jait na ka 
kmic. Lada ka jingkhnn jait na u kpa ka dei ka rukom 
thymmai kuba dei b^n toh jtika ha ki pyrkhat Ahoai, hynrei 
kijingkheifi nt jingshim jait na barok ar Hung pat kam dei 
baniokjaka ei ei ka ki long kur long jait jong ka ri — namar 
kane ka rukom kan pynduh syndon thiaw ia ka rukom 
khein jait bad ia ka longkur lone jait ruh kumba ka la long 
ha ki jaitbynriew ka India ba shathie. 

Ka jingai jingmut ban pynwan ia ka jingkhein jait 
na ka liang shynrang- Kajingshim ne ka jingpdiang tang 
da ki katto katne ia ka rukom khein jait na u kpa kan 
wanlam ia ka shongsang ne ka shongkha shikur. Kumta 
ka jingpdiang paidbah ia kane ka rukom ka long ka lad 
kaban pyllait na ka jingkulmar ha ka shongkha shong- 
man. Na ka bynta ka jingbeit bad jingryntih, te ka jing - 
khein jait na ka liang shynrang kan sdang naduhka pateng 
jong kiio ktbym pat ioh khun ksiew , ha kata ka rukom ba ki 
kkun kibym pat ehongkurim kin skim nok ia ka ja it jong u 
kpa syriem kumba pynkylla jait da ka affidavit ka . inshari . 
Ba kito kiba la ioh khun ksiew kan neh hi kumjuh,bad 
kin sdang ban kheifi jait na u kpa naduh ka pateng jong 
ki khun ksiew. Lada baroh lane ki babun balang ki 
shim ia kane ka rukom, te ka kheifi kur kheifi jait kan 
beit bad ka kheifi kha kheifiman ruh kan ryntih. Namar* 

kata, ka shongsang bad ka byrsieh byrsang ha ka shong- 
kha shongman kiba isih bad tieng eh n Khasi, kin ym 
wan da lei lei ruh ha ka imlang sahlang jong ngi. 

Katba ka jinghikai ia ka rukom kheifi jait ka shong 
tynrai ha ki longkmie longkpa, ka jingpynlong aifi pat 
ia kane ka rukom kan pynbeit bad pynryntih ia ka rukom 
jong ka jaitbynriew hi baroh kawei— namar lada uwei u 
shim jait na ka kmie, uwei na u kpa bad uwei pat u shim 
bad pyndait lang ia ka jait jong ka kmie bad ka jong u 
kpa, te ka longkur longjait kan pait kan pra bad ka 
longkha longman ruh kan kulmar. 

Hato ka jingiehnoh ia la ka dustur ka rukom lajong 
bad ka jingbud ia ka jong kiwei pat, ka long mo ka jing- 
leh kaba pynduh ia ka jinglong kyrpang bad kaba pyn- 
ngam ia ka jaitbynreiw hi baroh kawei ? 

Ka jingngeit u babun u balang ka long ba ka jingieh- 
noh ia ia ka rukom bad ka jingshim ia ka jong kiwei 
pat, ka dei kawei na ki dawbah kaba pynduh ia ka jing- 
long kyrpang jong ka jaitbynriew Khasi. Ka jinglong 
kyrpang jong kano kano ka jaitbynriew ka shong ha ka 
jiugiapher jong ka na kawei pat ha ka dur ka dar, ka 
rynieng ka ryniot, ka ktien ka thylliej bad ka rukom 
pyrkhat pyrdaifi ; bad ka jingJah jong ka ban im marwei 
khlem iakhleh lang ha ka shongkha shongman bad kiwei 
pat ki jaitbynriew, ka long ka tynrai kaba lah ban pyn- 
neh ia ka jinglong kyrpang banylla jong ka. Te kumta 
mN ..,.wat lada ka rukom kheifi jait bad ka dustur iohpa- 
teng ha kyllcng ka pyrthei ki ialong kumjuh ruh, hynrei ka 
jinglong jaitbynriew te ka neh ka sah hi ha la ka jong ka 
jong. Namarkata, lada ar jait ki jaitbynriew ki iadoft 
kijuh ki riti ki dustur ruh pynban lada kim iakhleh lang 
ha ka longing longsem hapdeng jong ki, ki ialong keifi 
kum ki longkhasi bad ki langbrot hapoh kajuh ka jingri 
jingsumar. Hynrti wat lada ngi ki Khasi ngi don makna 
kita ki rukom ki dustur hba iapher bah lybak na ki 
jong ka pyrthei baroh, pynban lada ngi sngeutynnat had 
sngewbit sngewbiang ban ialong % ng long am bad kiba nobar p 

te kata ka jinglong kyrpang ba ngi tngtwtarong kam slem 
ban duh 9 bad ka jaitbynriew jong ngi ryngkat bad baroh ki 
jingltk bad jinglong kyrpang kan jak Ingaid hapoh la km ri. 

Haba ngi pcit bad bishar na kane ka liang, ngi iohi 
ba ka jingiaibud ia ka rukom bad dustur iajong ka nang 
pynkloi pynban ia ka jingduh noli ka jinglong kyrpang ba 
ngi don — naba ka jingtlot bor ki kur nhyv rang bad k% longkni 
halor ka spak jong ka ing ka pynsklur ia u ahongkka ban 
wan longtrai bad pyniaid ia kata ka spak, bad ka jingbym - 
don apah bad ka jingbymnang pyndnnkam ki ahynrang khasi 
ia ka spak ka phtu pat, ka pynlong ia ki kynthei ba kin tieng 
ka iadti kha dti man bad la u para ri bad bin \abit inbiang 
ka longing longstm bad ubym dti la u parakhtr paramer . 

Nangta shuh shiih, ngim ju ong mynno mynno ruh ia 
ki Khasi kiba la iebnoh ia la ka Niam bad kiba Ia leit 
long Kliristan ba ki ia kylla noh sha kawei pat ka jait- 
bynriew — lada ka jinglong niam Kkrintan ka dti ka jing kyl- 
la jaitbynriew te , ym idon jingkgrmtn shuh ba ki khun U 
Hynniew Trtp kin dang lah ban nth wot tang hapoh kint 
ki 40 — 50 enem kiban wan. Tc kumta, namar ba ka jing- 
kylla niam kam dei ka jingkylla ka jaitbynriew bad ka 
jingduh ka niam Khasi kam dei ka jingduh ka jaitbyn- 
riew ; namarkata, ka jingkylla ka dustur bad ka rukom 
kam long kein ka daw kaba pyntroifi bad pynduli pyn- 
dam ia ka jaitbynriew jong ngi. 

Nalor ba ka rukom bad ka dustur u khunbyuriew 
kylleng ka pyrthei ki kylla katkum ka jingiaid ka por bad 
ka jingkylla jong kajuk, ngi shem ruh ba ka Sorkar ha 
kijylla Madras bad Kerela ka la pynjari la ki aih kiba 
plie lad ia ka jingkylla jong ki dustur bad rukom hapdeng 
ki Nair kiba don ka rukom kheiR jait bad ka jinghiarpa- 
teng ka apah aha ka liang kynthei ayriem kum ka jong 
ngi ki Khasi. Kane ka jingtuklar ka Sorkar halor ki 
rukom bad dustur ki Nair ka la dep sdang naduh ki 
thmit jong katai ka spah-snem ba la leit bad ka la iaibteng 
shaduh palat marshiteng jong kane ka spah-snem ba- 
mynta, bad kita ki aifi kilong 

4< (l) The Malabar Marriage Act of 1896, 

(2) The Malabar Wills Act of 1898, 

(3) The Travancore Nayar Regulation of 1912, 

(4) The Travancore Marumakkathayain Bill of 1932, 

(5) The Nayar Regulation of 1925, 

(6) The Cochin Nayar Regulation of 1920, 

(7) The Madras Mar umakkathayam Act of 1933, 

(8) The Mapillah Marumakkathayam Act of 1939 and 

(9) The Kerela Nayar Act of 1958.” — 3 

Lada U William Bcntinck ryngkat bad ka jingiarap 
u Raja Ram Mohon Roy u la lah ban rat dyngkhong ia 
ka Satti jong ki Hindu, u Sahep Thomas Jerman Jones u la 
lah ban pynngeit ia ki Pnar kiba la long niam Khristan 
ban ichnoh noh ia ka rukom kamai ingkur, bad lada ka 
Sorkar Madras bad Kerela ki la nud ban pynjari da bun 
tylli ki aifi ha kaba pynbeit pynryntih, pynbha bad pyn- 
kylla rub ia ki rukom ki dustur jong ki Nair ; namarkata, 
ka jingkhot u Bah B. Wanniang, U Chief Executive Mem- 
ber ka Khasi Hills Distrik Konsil, ia ki Seng Bhalang ban 
iaphylliew jingmut bad iapyrkhat halor ka dustur ka 
riti u Khun Khasi bad ka jingthung ka Dorbar Distrik 
Konsil ia ka Komiti halor kane ka phang, ki long ki 
jingpyishang kiba lah ban tci bad pynbha ia ka longbriew 
manbriew ki khun ka ri. Ka dei te, namarkata, ka kam- 
ram ki longkmie longkpa jong kane hi ka pateng ban 
pyrkhat bniah bad sani ha kaba pynbha ia la ka dustur, 
bad ban pdiang ruh ia ki jingkylla kiba lah banpynlong ia 
ka rukom jong ngi kum kajong kiwei pat kijaitbynrieW 
ha kylleng ka pyrthei. 

1. Ka Riti Jong Ka Ri Laiphew Syiem. (Ka Bynta-I.) 

2. The Khasis. 

3. Marriage and Family In India. 

4. Ka Riti Jong Ka Ri Laiphew Syiem. (Ka bynta 

Ka Ba-ar). 





Kl KOT DA U JUH U NONGTHOH 

]. LA SHAIONG Kl KHASI NGAlft Ro.l. 00. 

Halor kane ka kot U Fr. Sngi Lyngdoh u ong : u 

Pule iakane kakot , hynreikam biang ban pule, deiruh 

ban puson bad ban pynngam jylliew ia ki jingmut ba Une u 
nongthoh u ai ba ka jaitbynriew kan im bad kan neh” bad 
U Bah B. C. Jyrwa pat u ong : “Ngimdei ban shu sngew- 
hun ne pcit tang ki khmat, hynrei ban da leh da ki kam; 
lada ngi sngewieit shisha ia la ka Ri bad ka jaitbynriew 

2. I KKYLLIE PAT PARA-RI 

IA LA KA KHAl PATENG Rs. 2. 50. 

Haba kynthoh ia kane ka kot, U Dr. R. S. Lyngdoh 
u ong : “Ki jingshem jong u nongthoh ki biang ban pyn- 
pcitmat ia ki khmat ba la byrie, ki biang ruh ban pyn- 
pioh ia ki jabieng ba la bthi, bad ki biang ruh ban 
pynkyndeh shadcm ia l< i Sarnia kiba tlimu kan iaid sha- 
phinug ban pyn.iewspah ia la ka jaitbynriew ha ka iiang 
ka spah ka phew, ka akor ka burom, ka tip-kur tip-kha, 
ka lip-hok tip-soi bad tip-biiew tip-bloi.” U Bah B. C. 
Jy.wapat U ong : ik i\ga don ka jiugkyi men ka bashynna 
bha ba kane ka thup ka don ka khuboi kaba kyrpang 
ia ka jaitbynriew jong ngi, ha kane ka pateng by uiew 
ba mynta ; bad nangne nga ngeit kan kynshew ha kawei 
pat ka step ym shuh kdba shu shai byrngut, hynrei kaba 
phyrnai bha klirek.” 

Namarkata, ka long ka badonkam ba ki khun ka ri 
kin pule hi da lade, khnang ba kin ioh ban pyrkhat saui 
shaphang la ka ri bad ka jaitbynriew halor ka phang 
ba la pruid bad ki mat ba la tai ha kine ki kot. 

